smcproject/ml-wiki-sentences huggingface dataset:
യൂനിസ് കെന്നഡി ഷ്രിവർ നാഷണൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്ത് ആൻഡ് ഹ്യൂമൻ ഡെവലപ്‌മെന്റിൽ (NICHD) ഹ്യൂമൻ ജനിറ്റിക്‌സ് ഫെല്ലോ ആയി നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ (NIH) എത്തി, തുടർന്ന് ഹ്യൂമൻ അയേൺ മെറ്റബോളിസത്തെക്കുറിച്ചുള്ള വിഭാഗത്തിന്റെ മേധാവി ആയി സ്ഥാനക്കയറ്റം ലഭിച്ചു.
മെറ്റൽ ബയോളജി ആൻഡ് മോളിക്യുലാർ മെഡിസിൻ ബ്രാഞ്ചിന്റെ മേധാവിയും ആയി.
അവർ അമേരിക്കൻ കോളേജ് ഓഫ് ഫിസിഷ്യൻസിലേക്ക് തിരഞ്ഞെടുക്കപ്പെട്ടു, ഡ്യൂക്ക് മെഡിക്കൽ സെന്ററിൽ നിന്ന് വിശിഷ്ട പൂർവ്വ വിദ്യാർത്ഥി അവാർഡ് നേടി, ഇരുമ്പ് രാസവിനിമയത്തിലെ മികച്ച നേട്ടങ്ങൾക്ക് രണ്ട് തവണ NIH ഡയറക്ടറുടെ അവാർഡ് ലഭിച്ചു.
റൗൾട്ടിന്റെ ലബോറട്ടറി സസ്തനികളുടെ ഇരുമ്പ് മെറ്റബോളിസത്തിന്റെ നിയന്ത്രണത്തെക്കുറിച്ച് ഗവേഷണം നടത്തുന്നു.
ഇരുമ്പ് റെഗുലേറ്ററി പ്രോട്ടീനുകൾ 1, 2 (IRPs) ക്ലോണിംഗും സ്വഭാവരൂപീകരണവും ഈ പ്രോട്ടീനുകൾ സൈറ്റോസോളിക് ഇരുമ്പിന്റെ അളവ് എങ്ങനെ മനസ്സിലാക്കുന്നുവെന്നും ഇരുമ്പ് മെറ്റബോളിസം ജീനുകളുടെ പ്രകടനത്തെ നിയന്ത്രിക്കുന്നുവെന്നും വ്യക്തമാക്കുന്നതാണ് ആദ്യകാല ജോലികൾ.
ഫെറിറ്റിൻ, ട്രാൻസ്ഫറിൻ റിസപ്റ്റർ 1, ഫെറോപോർട്ടിൻ, എച്ച്ഐഎഫ് 2 ആൽഫ, മറ്റ് നിരവധി ട്രാൻസ്ക്രിപ്റ്റുകൾ എന്നിവയുൾപ്പെടെ ഇരുമ്പ് മെറ്റബോളിസം ജീനുകളെ എൻകോഡ് ചെയ്യുന്ന ട്രാൻസ്ക്രിപ്റ്റുകളിലെ ഇരുമ്പ്-പ്രതികരണ ഘടകങ്ങൾ (ഐആർഇകൾ) എന്നറിയപ്പെടുന്ന ആർഎൻഎ സ്റ്റെം-ലൂപ്പുകളുമായി ഐആർപികൾ ബന്ധിപ്പിക്കുന്നു.
IRP1 ഇരുമ്പ് നിറഞ്ഞ കോശങ്ങളിൽ ഒരു ഇരുമ്പ്-സൾഫർ ക്ലസ്റ്റർ നേടുന്നു, അത് IRE- കളുമായി ബന്ധിപ്പിക്കുന്നതിൽ നിന്ന് തടയുന്നു, കൂടാതെ ഒരു സൈറ്റോസോളിക് അക്കോണൈറ്റ് ആയി പ്രവർത്തിക്കാൻ അതിനെ പ്രാപ്തമാക്കുന്നു.
IRP1-ലെ ഇരുമ്പ്-സൾഫർ ക്ലസ്റ്ററിന്റെ കണ്ടെത്തൽ ഇരുമ്പ്-സൾഫർ ക്ലസ്റ്റർ ബയോജെനിസിസിന്റെ മെക്കാനിസങ്ങളെക്കുറിച്ചുള്ള പഠനങ്ങളിലേക്ക് നയിച്ചു, ഇത് ഒരു സസ്തനി സിസ്റ്റൈൻ ഡെസൾഫ്യൂറേസിന്റെ സ്വഭാവരൂപീകരണത്തിന് കാരണമായി ബൈൻഡിംഗ് പാർട്ണർ, ISD11, കൂടാതെ HSC20 എന്നറിയപ്പെടുന്ന ഒരു കോച്ചപെറോണും.
വികലമായ അയൺ സൾഫർ ബയോജെനിസിസ് നിരവധി രോഗങ്ങൾക്ക് കാരണമാകുന്നു, ഫ്രെഡ്രീച്ച് അറ്റാക്സിയ ഉൾപ്പെടെ, ഗ്രൂപ്പ് കണ്ടെത്താനും സ്വഭാവം കാണിക്കാനും സഹായിച്ച നാല് പുതിയ രോഗങ്ങൾ, ISCU മയോപ്പതി, GLRX5 കുറവിൽ നിന്നുള്ള സൈഡറോബ്ലാസ്റ്റിക് അനീമിയ, NFU1, BOLA3 എന്നിവയിലെ മ്യൂട്ടേഷനുകൾ മൂലമുണ്ടാകുന്ന ലാക്റ്റിക് അസിഡോസിസ് എന്നിവ ഉൾപ്പെടുന്നു.
IRP2 ഇല്ലാത്ത മൃഗങ്ങളിൽ പ്രമുഖ മോട്ടോർ ന്യൂറോൺ രോഗങ്ങളുള്ള അഡൽറ്റ്-ഓൺസെറ്റ് ന്യൂറോഡെജനറേഷൻ വികസിപ്പിച്ചതായി റൗൾട്ട് ലാബ് കണ്ടെത്തി, കൂടാതെ പ്രവർത്തനപരമായ ഇരുമ്പിന്റെ കുറവ് ന്യൂറോണുകളിലെ മൈറ്റോകോണ്ട്രിയൽ പ്രവർത്തനത്തെ പ്രതികൂലമായി ബാധിച്ചതായി പഠനങ്ങൾ തെളിയിച്ചു.
IRP2 ന്റെ കുറവുമായി ബന്ധപ്പെട്ട ന്യൂറോ ഡിജെനറേറ്റീവ് രോഗമുള്ള രണ്ട് മനുഷ്യ രോഗികളെ തിരിച്ചറിയാൻ അവരുടെ സംഘം സഹകരിച്ചു.
മനുഷ്യന്റെ രോഗവുമായി ബന്ധപ്പെട്ട ഐആർപി1 ഇല്ലാത്ത എലികളിൽ രസകരമായ നിരവധി ഫിനോടൈപ്പുകളും ലാബ് കണ്ടെത്തി.
ഫ്യൂമറേറ്റ് ഹൈഡ്രേറ്റേസ്, സക്സിനേറ്റ് ഡീഹൈഡ്രോജനേസ്, സബ്യൂണിറ്റ്  എന്നിവയിലെ മ്യൂട്ടേഷനുകൾ മൂലമുണ്ടാകുന്ന വൃക്ക അർബുദങ്ങളിൽ ഉണ്ടാകുന്ന ഉപാപചയ പുനർനിർമ്മാണം ഗ്രൂപ്പ് പഠിക്കുന്നു.
ഹീം ഓക്‌സിജനേസ് 1 ന്റെ കുറവ് ഇരുമ്പിന്റെ പുനർവിതരണത്തിന് കാരണമാകുമെന്ന് റൗൾട്ടിന്റെ ലാബ് കണ്ടെത്തി, കാരണം ഹീം ഓക്‌സിജനേസ് 1 ന്റെ അഭാവം എറിത്രോഫാഗോസൈറ്റോസിംഗ് മാക്രോഫേജുകളുടെ മരണത്തിലേക്ക് നയിക്കുന്നു, കൂടാതെ ഹീം ഓക്‌സിജനേസ് കുറവുള്ള എലികളിൽ മജ്ജ മാറ്റിവയ്ക്കൽ നടത്തി മാക്രോഫേജുകൾ വിതരണം ചെയ്യുന്നതിലൂടെ സാധാരണ മാക്രോഫേജുകൾക്കൊപ്പം രോഗം തടയാൻ ലാബ് ശ്രമിക്കുന്നു .
ഫെറോപോർട്ടിന്റെ Q248H മ്യൂട്ടേഷൻ മലേറിയയിൽ നിന്ന് സംരക്ഷിക്കുമെന്ന് റൗൾട്ടിന്റെ സംഘം കണ്ടെത്തി, കാരണം ഇത് ചുവന്ന രക്താണുക്കളുടെ ഇരുമ്പിന്റെ അംശം കുറയ്ക്കുകയും മലേറിയ പരാന്നഭോജികൾക്ക് പ്രധാന പോഷകാഹാരം നഷ്ടപ്പെടുത്തുകയും ചെയ്യുന്നു.
ആഫ്രിക്കൻ അമേരിക്കക്കാർക്കിടയിൽ ഈ മ്യൂട്ടേഷൻ വ്യാപകമാണ്, ആഫ്രിക്കൻ അമേരിക്കക്കാർ മുൻകൈയെടുക്കുന്ന ചില ആരോഗ്യ അസമത്വങ്ങളെ ഇത് വിശദീകരിച്ചേക്കാം.
ട്രൈക്കൂറിസ് ഇംഗ്ലീഷ് വിലാസം https://ml.wikipedia.org/wiki/Trichuris
കശേരുകികളിലെ ഒരിനം പരാദവിര ആണ് ട്രൈക്കൂറിസ് .
ട്രൈക്കോകെഫാലിഡ ഗോത്രത്തിലെ ട്രൈക്കൂറോയ്ഡിയ അതികുടുംബത്തിൽപ്പെടുന്നു.
ശാസ്ത്രനാമം: ട്രൈക്കൂറിസ് ട്രൈക്കിയൂറ (Trichuris trichiura). 'ചാട്ടവിര' എന്ന പേരിലും ഇത് അറിയപ്പെടുന്നു.
ആൺ പെൺ വിരകളുടെ ചാട്ടയുടെ ആകൃതിയാണ് ഈ പേരിനു നിദാനം.
ഏകദേശം 35 മില്ലി മീറ്ററോളം നീളമുള്ള വിരകളായതിനാൽ ഇവയെ പെട്ടെന്ന് കാണാൻ കഴിയും.
ഇവയുടെ ശരീരത്തിന് പ്രകടമായ രണ്ടു ഭാഗങ്ങളുണ്ട്; ഗ്രസികയും (oesophagus) അനുബന്ധഗ്രന്ഥികളും (sitchosome) ഉള്ള നീളംകൂടി വീതികുറഞ്ഞ മുന്നറ്റവും, പ്രത്യുത്പാദനാവയവങ്ങളുള്ള വീർത്ത പിന്നറ്റവും.
മലിനമായ ഭക്ഷണം, പ്രത്യേകിച്ചും പാചകം ചെയ്യാതെ ഭക്ഷിക്കുന്ന പച്ചക്കറികൾ എന്നിവയിൽ പറ്റിയിരിക്കുന്ന വിരയുടെ മുട്ടകളാണ് ചാട്ടപ്പുഴു രോഗത്തിനു കാരണമാകുന്നത്.
ആതിഥേയരുടെ കുടലിൽ വച്ച് മാത്രമേ മുട്ടവിരിയാറുള്ളൂ.
പ്രായപൂർത്തിയെത്തിയ വിരകൾ കുടലിൽ പറ്റിപ്പിടിച്ചിരിക്കും.
ആതിഥേയരുടെ മലത്തിൽ കൂടിയാണ് വിരയുടെ മുട്ടകൾ പുറത്തുവരുന്നത്.
20 ദിവസം കൊണ്ട് മുട്ടവിരിഞ്ഞ് പൂർണവളർച്ചയെത്തിയ വിരകളായിത്തീരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രൈക്കൂറിസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രൈക്കോഗ്ലോട്ടിസ് അട്രോപർപൂറിയ ഇംഗ്ലീഷ് വിലാസം https://ml.wikipedia.org/wiki/Trichoglottis_atropurpurea
ട്രൈക്കോഗ്ലോട്ടിസ് അട്രോപർപൂറിയ, ഡാർക്ക് പർപ്പിൾ ട്രൈക്കോഗ്ലോട്ടിസ് ഓർക്കിഡേസീയിലെ ഓർക്കിഡ് കുടുംബത്തിൽപ്പെട്ട ഈ സ്പീഷീസ് ഫിലിപ്പീൻസിന്റെ തനതായ സസ്യമാണ്.
ചൂടുള്ളതും ഊഷ്മളവുമായ കാലാവസ്ഥയിൽ വളരുന്ന എപിഫൈറ്റുകളായ ഇവ ആദ്യമായി കണ്ടെത്തിയത് ബിലിരാൻ , കാറ്റാൻഡുവാൻസ് , മിൻഡാനായോ ( അഗസ്സൻ ഡെൽ സുർ , ഡാവോ ), പോളില്ലൊ എന്നീ ദ്വീപുകളിലെ ചതുപ്പുനിലങ്ങളിൽ ആണ്.
ചിത്രശാല Photos of Trichoglottis atropurpurea Trichoglottis atropurpurea പുഷ്പം Trichoglottis atropurpurea habitus അവലംബം പുറത്തേക്കുള്ള കണ്ണികൾ
Media related to Trichoglottis atropurpurea at Wikimedia Commons കവാടം: ജീവശാസ്ത്രം
ട്രൈക്കോഡെർമ ഇംഗ്ലീഷ് വിലാസം https://ml.wikipedia.org/wiki/Trichoderma
കാർഷിക രംഗത്ത്  കുമിൾനാശിനിയായി ഉപയോഗിക്കുന്ന ട്രൈക്കോഡെർമ ( Trichoderma ), ഒരു ജെനുസ്സ് മിത്ര കുമിളുകൾ ആണ് കുരുമുളക് , ഇഞ്ചി തുടങ്ങിയ സസ്യങ്ങൾക്കുണ്ടാകുന്ന കുമിൾ രോഗങ്ങൾക്ക് എതിരേ വ്യാപകമായി ഉപയോഗിക്കുന്ന ഒരു ജീവ നിയന്ത്രണ(bio control ) കുമിൾനാശിനി (fungicide )ആണ്  ഇത്.
വെളുത്ത നിറത്തിൽ പൊടി രൂപത്തിൽ ലഭിക്കുന്ന ഇതിനെ വേപ്പിൻ പിണ്ണാക്ക്, ചാണകപ്പൊടി എന്നിവയുടെ മിശ്രിതത്തിൽ വംശവർദ്ധനവു വരുത്തിയാണ് കൃഷിയിൽ കുമിൾ രോഗ നിയന്ത്രണത്തിനായി  ഉപയോഗിക്കുന്നത്.
പ്രകൃത്യാലുള്ള ട്രൈക്കോഡെർമ കോളനി
ട്രൈക്കോനോഡോന്റ ഇംഗ്ലീഷ് വിലാസം https://ml.wikipedia.org/wiki/Triconodonta
ട്രൈക്കോനോഡോന്റിഡെ കുടുംബത്തിൽപ്പെടുന്ന വിലുപ്ത സസ്തനിയാണ്‌ ട്രൈക്കോനോഡോന്റ .
ഉത്തരാർധ ഗോളത്തിൽ ട്രയാസ്സിക് അന്ത്യഘട്ടത്തിലും ജുറാസ്സിക്‌ , ക്രിട്ടേഷ്യസ് കല്പങ്ങളിലും ഇതിലുൾപ്പെടുന്ന സസ്തനി വർഗങ്ങൾ ജീവിച്ചിരുന്നതായി രേഖകളുണ്ട്.
ആഫ്രിക്കയിൽ നിന്നു ലഭിച്ച ആദ്യകാല ജൂറാസിക് കല്പത്തിന്റേയും മധ്യജൂറാസിക് കല്പത്തിന്റേയും രേഖകളും തെക്കേ അമേരിക്കയിൽ നിന്നു ലഭിച്ച അന്ത്യക്രിട്ടേഷ്യസ് കല്പത്തിന്റെ രേഖകളും ഇവ ദക്ഷിണാർധഗോളത്തിലും ഈ കാലഘട്ടങ്ങളിൽ ജീവിച്ചിരുന്നതായി തെളിവു നൽകുന്നു.
എല്ലാ ട്രൈക്കോനോഡോന്റകളിലും തലയോട്ടി - താടിയെല്ല് സന്ധിയുടെ ഒരു ഭാഗമായിട്ടാണ് ദന്തികാസ്ഥിയും ശൽക്കാസ്ഥിയും സ്ഥിതിചെയ്യുന്നത്.
ചില ആദിമ സസ്തനികളിലും സന്ധിക , ഹനുസന്ധി ഗണ്ഡിക , ഹനുസന്ധിക എന്നിവ ഈ സന്ധി രൂപീകരണത്തിൽ പങ്കുചേരുന്നുണ്ട്.
ആധുനിക വർഗീകരണ പ്രകാരം യഥാർഥ ട്രൈക്കോനോഡോന്റകളെ മാത്രമാണ് ട്രൈക്കോനോഡോന്റിഡെ കുടുംബത്തിൽ ഉൾപ്പെടുത്തിയിരിക്കുന്നത്.
ഇവയോട് സാദ്യശ്യമുള്ളവയെ എല്ലാം ഈ കുടുംബത്തിനോടു ബന്ധുത്വമുള്ള കുടുംബങ്ങളിലാക്കി മാറ്റിയിരിക്കുന്നു.
ആദിമ സസ്തനികളും സസ്തനി- സദ്യശ ഉരഗങ്ങളെന്ന് തെറ്റായി വിവക്ഷിക്കപ്പെടുന്ന തെറാപ്സിഡ വിഭാഗവും തമ്മിലുള്ള പരിണാമപരമായ ബന്ധം വളരെ കുറച്ചുമാത്രമേ മനസ്സിലാക്കപ്പെട്ടിട്ടുള്ളൂ.
തെറാപ്സിഡുകൾ യഥാർഥ ഉരഗങ്ങളായിരുന്നില്ല.
ഏറ്റവും പഴക്കം ചെന്ന തെറാപ്സിഡുകളുടെ ഉദ്ഭവത്തിനു മുമ്പ് കാർബോണിഫെറസ് കല്പത്തിൽ ഉരഗങ്ങളും പക്ഷികളും ഒരു വശത്തും സസ്തനികൾ മറുവശത്തും ഉൾക്കൊള്ളുന്ന പരിണാമ അപസരണം ശ്രദ്ധേയമായിരുന്നു.
ട്രൈക്കോനോഡോന്റകൾ അന്ത്യ ജൂറാസിക് കല്പത്തിൽ യൂറോപ്പിലും വടക്കേ അമേരിക്കയിലും പൊതുവേ കാണപ്പെട്ടിരുന്ന സസ്തനികളോളം തന്നെ വലിപ്പം കൂടിയവയായിരുന്നു.
ഇവയുടെ കീഴ്ത്താടിയെല്ലുകൾക്ക് ഒരിനം നീർനായയുടേതിന്റെ അത്രയും തന്നെ വലിപ്പവും ഉണ്ടായിരുന്നു.
ഇവയ്ക്ക് ദന്തികാസ്ഥിയും ശൽക്കാസ്ഥിയും മുഴുവനായി ഉൾപ്പെട്ട ശംഖാസ്ഥി - ചിബുകാസ്ഥി സന്ധിയായിരുന്നു ഉണ്ടായിരുന്നത്.
ആദിമ ഇനങ്ങളിലാകട്ടെ പശ്ചകോമ്പല്ലു ദന്തവിന്യാസം നാലു പൂർവ ചർവണ രൂപി കളും നാലു ചർവണ രൂപികളും ഉൾപ്പെട്ടതായിരുന്നു.
ഓരോ ചർവണ രൂപിയിലും മൂന്നു ദന്തമുനകളുണ്ടായിരിക്കും.
ഇവ വലിപ്പത്തിലും ദൃഢതയിലും വ്യത്യസ്തത പുലർത്തുന്നു.
മധ്യമുന പാർശ്വമുനകളെക്കാൾ വലിപ്പം കൂടിയിരിക്കും.
ഇത് ചർവണരൂപികളിൽ പ്രഭാവിയായി കാണപ്പെടുകയും ചെയ്യും.
ദന്തമുനകളുടെ ഈ സവിശേഷത ഇവയുടെ ആദിമസ്വഭാവമാണ് പ്രകടമാക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രൈക്കോനോഡോന്റ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രേസി ജോൺസ്റ്റൺ-ഓൾഡ്‌വർത്ത് ഇംഗ്ലീഷ് വിലാസം https://ml.wikipedia.org/wiki/Tracey_Johnston-Aldworth പ്രമാണം:Waterloo Busker Carnival 2013 special recognition award.jpg Award presented to Tracey Johnston-Aldworth
ഒരു കനേഡിയൻ ബിസിനസുകാരിയും സംരംഭകയുമാണ് ട്രേസി ജോൺസ്റ്റൺ-ഓൾഡ്‌വർത്ത്.
ഒന്റാറിയോയിലെ വാട്ടർലൂ മേഖലയിൽ പ്രവർത്തിക്കുന്ന ട്രേസി പൊതുജനസേവനത്തിനും പരിസ്ഥിതി ആക്ടിവിസത്തിനും അറിയപ്പെടുന്നു.
അവരുടെ സ്ഥാപനം ട്രേസസ് പ്രിന്റിംഗ് 1985 ൽ സ്ഥാപിതമായതും ജീവനക്കാരുടെ ലാഭവിഹിതത്തിന് ഊന്നൽ നൽകുന്നതുമാണ്.
വസ്‌തുക്കൾ പുതുക്കി ഉപയോഗിക്കുന്നതിനും ഊർജ്ജ ഉപഭോഗം കുറയ്ക്കാനും വെള്ളം ലാഭിക്കാനും മഷി കാര്യക്ഷമമായി ഉപയോഗിക്കാനും നടത്തിയ അവരുടെ ശ്രമങ്ങളെ പ്രശംസിച്ചു.
പാരിസ്ഥിതികതയെയും സുസ്ഥിരതയെയും പ്രോത്സാഹിപ്പിക്കുന്ന അവരുടെ പ്രവർത്തനം ഒന്റാറിയോ സർക്കാർ അംഗീകരിക്കുകയുണ്ടായി.
1995-ൽ സ്റ്റോപ്പ് വേസ്റ്റ് ഫ്രം ആഡിങ് അപ്പ് എന്ന ഡോക്യുമെന്ററിയിൽ അവരുടെ സ്ഥാപനത്തെ ചിത്രീകരിച്ചിരുന്നു.
ചാൾസ് തോംസൺ റീസ് വിൽസൺ
നോബൽ സമ്മാന ജേതാവായ ഒരു സ്കോട്ടിഷ് ഭൗതിക ശാസ്ത്രജ്ഞനായിരുന്നു ചാൾസ് തോംസൺ റീസ് വിൽസൺ , CH , FRS (14 ഫെബ്രുവരി 1869 - 15 നവംബർ 1959).
ക്ലൗഡ് ചേംബർ കണ്ടുപിടിച്ചതിന് അദ്ദേഹത്തിന് 1927ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു .
ചാൾസ് തോമസ് ബിങ്ഹാം C.T. Bingham
ചാൾസ് തോമസ് ബിങ്‌ഹാം (16 ഏപ്രിൽ 1848, അയർലന്റ് – 18 ഒക്ടോബർ 1908 ലണ്ടൻ ) ഒരു അയറീഷ് പട്ടാളക്കാരനും പ്രാണിപഠനശാസ്ത്രജ്ഞനുമായിരുന്നു .
ഇന്ത്യൻ സ്റ്റാഫ് കോർപ്‌സിൽ ചേർന്ന അദ്ദേഹം ആദ്യം മുബൈയിലും തുടർന്ന് ബംഗാളിലും ജോലിനോക്കി.
ആദ്യം പക്ഷിശാസ്ത്രത്തിൽ താൽപ്പര്യം കാണിച്ച അദ്ദേഹം 1877-ൽ മ്യാൻമാറിൽ വനപരിപാലകനായി നിയമിക്കപ്പെടുകയും തുടർന്ന് പ്രാണിപഠനശാസ്ത്രത്തിൽ തല്പരനാവുകയും ചെയ്തു.
1894-ൽ വിരമിച്ചതിനുശേഷം അദ്ദേഹം തന്റെ ഭാര്യയുടെയും രണ്ടു ആൺമക്കളുടേയുമൊപ്പം ലണ്ടനിൽ താമസമാക്കി.
അവിടെ അദ്ദേഹം പ്രതിഫലമില്ലാതെ ലണ്ടൻ നാച്ചുറൽ ഹിസ്റ്ററി മ്യൂസിയത്തിന്റെ പ്രാണി വിഭാഗത്തിൽ സേവനം ചെയ്യുകയും ഹൈമനോപ്റ്റെറയുടെ ഉപവിഭാഗമായ അക്യുലേറ്റയുടെ (Aculeata) ക്രോഡീകരണത്തിലും പട്ടിക തയ്യാറാക്കുന്നതിലും സഹായിക്കുകയും ചെയ്തു.
അദ്ദേഹം വില്ല്യം തോമസ് ബ്ലാൻഫോർഡിൽ നിന്നും ദ ഫോന ഓഫ് ബ്രിട്ടിഷ് ഇന്ത്യയുടെ (The Fauna of British India ) കടന്നലുകളെക്കുറിച്ചുള്ള രണ്ടുഭാഗങ്ങളുടെയും ചിത്രശലഭങ്ങളെക്കുറിച്ചുള്ള രണ്ടുഭാഗങ്ങളുടെയും  പത്രാധിപത്യം ഏറ്റെടുത്തു.
അവയുടെ പൂർത്തികരണത്തിന്നായി ഇന്ത്യയിലെങ്ങുമുള്ള മറ്റു പ്രാണിപഠനശാസ്ത്രജ്ഞരുമായി അദ്ദേഹം സഹകരിച്ചു പ്രവർത്തിച്ചു.
നേരത്തെ ഫ്രഡറിക് മൂറും ലയണൽ ഡി നൈസ്‌വിലും പ്രസിദ്ധീകരിച്ച വിവരങ്ങൾ അദ്ദേഹം വളരെയധികം മെച്ചപ്പെടുത്തുകയും ചെയ്തു.
അദ്ദേഹം 1895-ൽ എന്റമോളജിക്കൽ സൊസൈറ്റി ഓഫ് ലണ്ടനിലും (Entomological Society of London) തുടർന്ന് 1903 മുതൽ 1906 വരെ അതിന്റെ ഉപദേശകസമിതിയിലും അംഗമായി.
ആ വർഷം തന്നെ സുവോളജിക്കൽ സൊസൈറ്റി ഓഫ് ലണ്ടനിനും (Zoological Society of London) അംഗമായി തെരഞ്ഞെടുക്കപ്പെട്ടു.
കൃതികൾ The Fauna of British India, Including Ceylon and Burma .
Hymenoptera .
Wasps and Bees .
London: Taylor and Francis (1897).
Hymenoptera , Volume 2.
Ants and Cuckoo-wasps .
London: Taylor and Francis (1903).
Butterflies Volume 1.
Nymphalidae .
London: Taylor and Francis (1905).
Butterflies Volume 2.
Papilionidae, Pieridae and Lycaenidae .
London: Taylor and Francis (1907) ബഹുമതികൾ
ഡച്ച് ഭാഷയിൽ White-headed bulbul -നെ  അദ്ദേഹത്തിന്റെ ബഹുമാനാർത്ഥം Binghams buulbuul എന്ന് വിളിക്കുന്നു.
Tetraponera binghami , Aenictus binghami , Vespa binghami തുടങ്ങി ധാരാളം ഉറുമ്പുകൾക്കും കടന്നലുകൾക്കും അദ്ദേഹത്തന്റെ പേര് നൽകിയിട്ടുണ്ട്.
അദ്ദേഹത്തിൻറെ ഹൈമനോപ്റ്റെറ മൂലശേഖരം ലണ്ടൻ നാച്ചുറൽ ഹിസ്റ്ററി മ്യൂസിയത്തിലും തനിപ്പകർപ്പ് ബെർലിൻ നാച്ചുറൽ ഹിസ്റ്ററി മ്യൂസിയത്തിലും സൂക്ഷിച്ചിരിക്കുന്നു.
അദ്ദേഹത്തിന്റെ ശലഭശേഖരം പലർക്കായി വിൽക്കപ്പെട്ടു എന്ന് കരുതപ്പെടുന്നു.
അദ്ദേഹത്തിന്റെ Snow Apollos ശലഭങ്ങൾ Ulster Museum -ൽ സൂക്ഷിച്ചിരിക്കുന്നു.
അവലംബം Anonymous 1909: "Bingham, C.T." Entomologist's Monthly Magazine (3) 45 പുറം കണ്ണികൾ The Fauna of British India, Including Ceylon and Burma .
Volume 1 , Volume 2 Hymenoptera.
Volume 1 , Volume 2 , Volume 3
ചാൾസ് നദി ഇംഗ്ലീഷ് വിലാസം https://ml.wikipedia.org/wiki/Charles_River
അമേരിക്കൻ ഐക്യനാടുകളിലെ മസാച്ചുസെറ്റസിലൂടെ ഒഴുകുന്ന നദിയാണ് ചാൾസ് നദി.
ഹോപ്കിങ്ടണിൽ നിന്നും ഉദ്ഭവിച്ച്, 23 അമേരിക്കൻ നഗരങ്ങൾ കടന്ന് അറ്റ്ലാന്റിക്ക് മഹാസമുദ്രത്തിലാണ് ചാൾസ് നദി അവസാനിക്കുന്നത്.
മുപ്പത്തിമൂന്ന് തടാകങ്ങൾ ചാൾസ് നദിയുടെ ഡ്രൈനേജ് ബേസിനിൽ ഉള്ളവയാണ്.
ആദ്യകാലങ്ങളിൽ റെഡ് ഇന്ത്യൻ വംശജർ ഈ നദിയിലൂടെ പ്രയാണവും, ചരക്കുനീക്കവും നടത്തിയിരുന്നതായി രേഖകളുണ്ട്.
ഈ നദിയുടെ ഭൂപടം ആദ്യമായി വരച്ചതും, ചാൾസ് നദി എന്ന് പേരിട്ടതും ക്യാപ്റ്റൻ ജോൺ സ്മിത്താണ്.
ചാൾസ് നദിയുടെ ആഴമേറിയ ഭാഗങ്ങളിൽ ബോട്ടിങും, റോവിങും നടക്കാറുണ്ട്.
ചാൾസ് റിവർ സ്പീഡ്വേ വർഷങ്ങളോളം ഇവിടെ പ്രവർത്തിച്ചിരുന്നു.
1950-കളിൽ ചുറ്റുമുള്ള ഫാക്ടറികളിൽ നിന്നുമുള്ള മലിനജലം ഒഴുകിയിറങ്ങുന്നതുകൊണ്ട് ചാൾസ് നദി മലിനമായിരുന്നു.
എന്നാൽ 1960-കളിൽ ചാൾസ് നദി സംരക്ഷണ സമിതി രൂപം കൊള്ളുകയും, മലിനജലം നദിയിലേക്ക് ഒഴുക്കുന്നതിനെതിരെ നിയമനിർമ്മാണം ഉണ്ടാകുകയും ചെയ്തു.
ചാൾസ് നദിക്കു കുറുകെ ഒരു ഡാം നിർമ്മിക്കുകയും, ഇപ്രകാരം ഉപ്പുവെള്ളം നദീജലത്തിൽ ചേരുന്നത് തടയുകയും ചെയ്തു.
2005 മുതൽ നദി നീന്തലിനു യോഗ്യമായതായി പ്രഖ്യാപിക്കപ്പെട്ടു.
ചിത്രശാല View of the Charles River, Community Rowing, Inc. and Boston from Nonantum.
The Charles River from the Boston side, facing Weld Boathouse and the main campus of Harvard University in Cambridge .
View of Charles River at Newton Upper Falls Charles River under Echo Bridge in Newton Charles River at Medfield-Millis town line Charles River basin from an office tower in Boston.
Charles River Esplanade, 2013 Charles River Esplanade, 2013 View of the Charles River and Downtown Boston from the Boston University Bridge John W. Weeks Bridge ഇതും കാണുക List of crossings of the Charles River List of Charles River boathouses List of rivers of Massachusetts Sudbury Aqueduct Linear District which crosses the river from Needham to Newton on the Echo Bridge കുറിപ്പുകൾ അവലംബം കൂടുതൽ വായനയ്ക്ക് Inventing the Charles River , by Karl Haglund, MIT Press, 2003, in collaboration with the Charles River Conservancy.
ISBN 0-262-08307-8 .
Gaining Ground: A History of Landmaking in Boston , by Nancy S. Seasholes, MIT Press, 2003.
ISBN 978-0262194945 .
Omeros , by Derek Walcott , Faber and Faber (London), 1990.
ISBN 978-0374523503 (Repeated references to the Charles river in descriptions of Boston life.) ബാഹ്യ ലിങ്കുകൾ Charles River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource has the text of the 1879 American Cyclopædia article Charles River .
The Esplanade Association Charles River Watershed Association Interactive watershed map Archived 2014-04-10 at the Wayback Machine .
Recreation links and maps Charles River Conservancy MA Department of Conservation and Recreation - Charles River Reservation "Swimmable by 2005" EPA Effort Charles River Swimming Club Charles River Museum of Industry U.S. Geological Survey data on flow in Charles River at various measurement points US Geological Survey Report on The Charles River Restoration {{ cite encyclopedia }} : Cite has empty unknown parameters: | HIDE_PARAMETER15= , | HIDE_PARAMETER13= , | HIDE_PARAMETER2= , | HIDE_PARAMETER21= , | HIDE_PARAMETER11= , | HIDE_PARAMETER28= , | HIDE_PARAMETER32= , | HIDE_PARAMETER14= , | HIDE_PARAMETER17= , | HIDE_PARAMETER31= , | HIDE_PARAMETER20= , | HIDE_PARAMETER5= , | HIDE_PARAMETER30= , | HIDE_PARAMETER19= , | HIDE_PARAMETER29= , | HIDE_PARAMETER16= , | HIDE_PARAMETER26= , | HIDE_PARAMETER22= , | HIDE_PARAMETER25= , | HIDE_PARAMETER33= , | HIDE_PARAMETER24= , | HIDE_PARAMETER18= , | HIDE_PARAMETER10= , | HIDE_PARAMETER4= , | HIDE_PARAMETER3= , | HIDE_PARAMETER1= , | HIDE_PARAMETER23= , | HIDE_PARAMETER27= , and | HIDE_PARAMETER12= ( help )
ചാൾസ് നേപ്പിയർ
ബ്രിട്ടീഷ് ഇന്ത്യൻ സേനയുടെ സർവ്വസൈന്യാധിപനായിരുന്ന ബ്രിട്ടീഷ് സൈനികനായിരുന്നു ചാൾസ് ജെയിംസ് നേപ്പിയർ (ജീവിതകാലം: 1782 ഓഗസ്റ്റ് 10 – 1853 ഓഗസ്റ്റ് 29).
1843-ൽ സിന്ധ് പ്രവിശ്യ, ബ്രിട്ടീഷ് ഇന്ത്യയോട് കൂട്ടിച്ചേർത്തത് ഇദ്ദേഹത്തിന്റെ നേതൃത്വത്തിലാണ്.
1849 മുതൽ 1851 വരെ ഇന്ത്യയിലെ സർവ്വസൈന്യാധിപനായിരുന്ന ഇദ്ദേഹം ബോംബെ പ്രെസിഡൻസിയുടെ ഗവർണറായും പ്രവർത്തിച്ചിട്ടുണ്ട്.
ബ്രിട്ടീഷ് ഇന്ത്യയിൽ സിവിലിയൻ സർക്കാരിനുപകരം സൈന്യത്തിന്റെ നേതൃത്വത്തിലുള്ള ഭരണം വേണമെന്നായിരുന്നു നേപ്പിയറുടെ മതം.
ഇന്ത്യയിലെ ജോലിക്കാലം
ഉപദ്വീപീയയുദ്ധത്തിന്റെ കാലഘട്ടത്തിലാണ് നേപ്പിയർ തന്റെ സൈനികജീവിതം ആരംഭിച്ചത്.
കൊറുണയിൽ ശ്രദ്ധേയമായ പ്രകടനം കാഴ്ചവച്ച അദ്ദേഹത്തിന് കാര്യമായ പരിക്കുപറ്റുകയും ചെയ്തു.
ഇന്ത്യയിലെത്തുമ്പോൾ അദ്ദേഹത്തിന് 60 വയസായിരുന്നു.
1843-ൽ നേപ്പിയർ സിന്ധ് പിടിച്ചടക്കിയപ്പോൾ അദ്ദേഹത്തിന്റെ തന്നെ രാഷ്ട്രീയ ഏജന്റുമാരുടെയും ഹൈദരാബാദിലെ ബ്രിട്ടീഷ് പ്രതിനിധിയായിരുന്ന ജെയിംസ് ഔട്ട്രാമിന്റെയും ഉപദേശങ്ങൾ ചെവിക്കൊണ്ടില്ലെന്നതിന്റെ പേരിൽ വിവാദപുരുഷനായിരുന്നു.
ജടപിടിച്ച മുടിയും നീണ്ട താടിയുമടങ്ങിയ നേപ്പിയറുടെ വിചിത്രരൂപവും ശ്രദ്ധേയമായിരുന്നു.
ഇന്ത്യയിലെ സൈനികസേവനം കഴിഞ്ഞ് ഇംഗ്ലണ്ടിലെത്തിയപ്പോൾ ഇന്ത്യൻ കൗൺസിലിൽ സ്ഥാനത്തിനായി ശ്രമിച്ചെങ്കിലും സിവിലിയൻ ഭരണത്തോടുള്ള വൈമുഖ്യം കൊണ്ടാവണം, ഡയറക്റ്റർ ബോർഡ് അത് നല്കിയില്ല.
രണ്ടാം ആംഗ്ലോ-സിഖ് യുദ്ധത്തിന്റെ അവസാനഘട്ടത്തിൽ ജനറൽ ഹ്യൂ ഗഫ് കമാൻഡർ ഇൻ ചീഫ് സ്ഥാനത്തുനിന്ന് വിരമിച്ച് നാട്ടിലേക്കു തിരിച്ചപ്പോൾ ഡ്യൂക്ക് വെല്ലിങ്ടന്റെ ശുപാർശപ്രകാരം, നേപ്പിയർ ഈ സ്ഥാനത്തേക്ക് നിയമിക്കപ്പെട്ടു.
എന്നാൽ സ്ഥാനമേൽക്കാൻ 1849 മേയിൽ അദ്ദേഹം ഇന്ത്യയിലെത്തിയപ്പോഴേക്കും യുദ്ധം അവസാനിച്ചിരുന്നു.
ഇത് അദ്ദേഹത്തെ നിരാശപ്പെടുത്തി.
നേപ്പിയറുടെ നിയമനം തുടക്കത്തിൽ പഞ്ചാബ് ഭരണബോർഡ് അദ്ധ്യക്ഷനായ ഹെൻറി ലോറൻസ് സ്വാഗതം ചെയ്തിരുന്നു.
എന്നാൽ 1849 വേനൽക്കാലം പകുതിയായപ്പോഴേക്കും സൈനികവിന്യാസത്തെക്കുറിച്ചും, പഞ്ചാബിലെ സേനാകേന്ദ്രങ്ങളുടെ സ്ഥാനത്തിന്റെ കാര്യത്തിലും ബോർഡും നേപ്പിയറുമായി അഭിപ്രായവ്യത്യാസങ്ങൾ ഉടലെടുത്തു.
ലാഹോറിലെ അനാർക്കലി കന്റോൺമെന്റ് അവിടെനിന്നു മാറ്റണമെന്ന നേപ്പിയറുടെ തീരുമാനം ഹെൻറിയും നേപ്പിയറും തമ്മിലുള്ള തർക്കത്തിലെ പ്രധാനവിഷയമായിരുന്നു.
ഭരണബോർഡിന് മുൻ വിമതർ ഉണ്ടാക്കിയ ശല്യത്തേക്കാൾ അധികമാണ് മുഖ്യസേനാധിപനെക്കൊണ്ടുണ്ടായതെന്നുവരെ ഹെൻറി പറഞ്ഞു.
ബോർഡും നേപ്പിയറും തമ്മിലുള്ള തർക്കത്തിൽ ഗവർണർ ജനറലായ ഡൽഹൗസി ഇടപെടുകയും സിവിൽ വിഷയങ്ങളും സൈനികവിഷയങ്ങളും പരമാവധി വേർതിരിച്ചുനിർത്തണമെന്നും ബോർഡും നേപ്പിയറും അവരുടേതല്ലാത്ത കാര്യങ്ങളിൽ ഇടപെടരുതെന്നു നിർദ്ദേശിച്ചു.
ശമ്പളക്കാര്യം ഉന്നയിച്ച് കലാപമുയർത്തിയ ഗോവിന്ദ്ഗഡിലെ ഒരു സേനാവിഭാഗത്തിന് കൂടുതൽ ശമ്പളം നൽകി കലാപം അവസാനിപ്പിക്കാനുള്ള നേപ്പിയറുടെ തീരുമാനം അതിരുകടന്നതാണെന്ന് ഡൽഹൗസി വിമർശിച്ചു.
ഇതേത്തുടർന്ന് നേപ്പിയർ 1851-ൽ സർവ്വസൈന്യാധിപസ്ഥാനത്തുനിന്ന് നേപ്പിയർ രാജിവച്ചു.
ഈ സംഭവത്തിനുശേഷം ഇന്ത്യയിലെ കമ്പനിഭരണത്തിനെയും പഞ്ചാബിലെ ബോർഡ് ഭരണത്തെയും വിമർശിച്ചുകൊണ്ട് ഡിഫെക്റ്റ്സ്, സിവിൽ ആൻഡ് മിലിറ്ററി, ഓഫ് ദ ഇന്ത്യൻ ഗവൺമെന്റ് എന്ന ഒരു പുസ്തകം നേപ്പിയർ എഴുതിയിരുന്നു.
നേപ്പിയറുടെ മരണശേഷമാണ് ഈ പുസ്തകം പുറത്തുവന്നത്.
അവലംബം പുറത്തേക്കുള്ള കണ്ണികൾ ഇന്ത്യയിലെ കമ്പനിഭരണത്തെയും പഞ്ചാബിലെ ബോർഡ് ഭരണത്തെയും വിമർശിച്ചുകൊണ്ട് ചാൾസ് നേപ്പിയർ രചിച്ച ഡിഫെക്റ്റ്സ്, സിവിൽ ആൻഡ് മിലിറ്ററി, ഓഫ് ദ ഇന്ത്യൻ ഗവൺമെന്റ് എന്ന പുസ്തകം.
ചാൾസ് ഡിബ്ഡിൻ ഇംഗ്ലീഷ് വിലാസം https://ml.wikipedia.org/wiki/Charles_Dibdin ചാൾസ് ഡിബ്ഡിൻ
ഇംഗ്ലീഷ് സംഗീതജ്ഞനും നടനും നാടകകൃത്തുമായിരുന്ന ചാൾസ് ഡിബ്ഡിൻ 1745 മാർച്ച് 4 ന് സതാംപ്റ്റണിലെ ഡിബ്ഡിനിൽ ജനിച്ചു.
വിഞ്ചസ്റ്റർ കത്തീഡ്രലിലെ ഓർക്കെസ്ട്രാ നയിച്ചുകൊണ്ടാണ് സംഗീതലോകത്തേക്ക് പ്രവേശിച്ചത്.
കെന്റ്, ഫസൽ തുടങ്ങിയവരിൽ നിന്നും പരമ്പരാഗത സംഗീതാഭ്യാസനം നടത്തിയിട്ടുണ്ടെങ്കിലും ഇദ്ദേഹം തനതായ ഒരു ശൈലിക്ക് ജന്മം നൽകുകയാണുണ്ടായത്.
ഇദ്ദേഹം എഴുതി ചിട്ടപ്പെടുത്തിയ സാഗര ഗീതങ്ങൾ വിശ്വപ്രസിദ്ധങ്ങളാണ്.
15-ആം വയസ്സിൽത്തന്നെ ഗായകനടൻ എന്ന നിലയിൽ ശ്രദ്ധേയനായിത്തുടങ്ങിയിരുന്ന ഇദ്ദേഹം പിന്നീട് നടനെന്ന പോലെ നാടകരചയിതാവ് എന്ന നിലയിലും പ്രശസ്തനായി.
ഓപ്പറാ അവതാരകൻ
1764 മേയ് 21-ന് പ്രഥമ നാടകമായ ദ് ഷെപ്പേഡ്സ് ആർട്ടിഫൈസ് കവന്റ് ഗാർഡിൽ അവതരിപ്പിക്കപ്പെട്ടു.
കുറച്ചുകാലം ബർമിംഗ് ഹാമിലായിരുന്നുവെങ്കിലും കവന്റ് ഗാർഡിലായിരുന്നു ജീവിതകാലത്തിലേറെയും ചെലവഴിച്ചത്.
അവിടത്തെ റോയൽ സർക്കസ് എന്ന ഓപ്പറ സംഘത്തിന്റെ മാനേജർ ആയി ദീർഘകാലം സേവനമനുഷ്ഠിച്ചിട്ടുണ്ട്.
അവർക്കു വേണ്ടി ഇദ്ദേഹം എട്ട് ഓപ്പറകൾ അവതരിപ്പിക്കുകയുണ്ടായി.
1789 മുതൽ 1805 വരെ ഇദ്ദേഹം രൂപകല്പന ചെയ്ത ഏകാംഗാവതരണം ലോകശ്രദ്ധപിടിച്ചു പറ്റുകയുണ്ടായി.
ഒരു തരം മേശവിനോദം എന്നു വിശേഷിപ്പിക്കാവുന്ന ഇതിന്റെ രചനയും സംഗീതസംവിധാനവും വിവരണ പാഠവും ഗാനാലാപനവുമെല്ലാം നിർവഹിച്ചത് ഇദ്ദേഹം തന്നെയായിരുന്നു.
ഈ കലാരൂപവുമായി ഇദ്ദേഹം ഭാരതസന്ദർശനവും നടത്തിയിട്ടുണ്ട്.
1796 ൽ ഇദ്ദേഹം സ്വന്തമായി ഒരു തിയെറ്റർ സ്ഥാപിച്ചു.
ടോംബൗളിംഗ്, ദ് ലാസ്സ് ദാറ്റ് ലവ്ഡ്-സെയ്‌ലർ
എന്നിവയാണ് പ്രധാന നാടകങ്ങൾ.
ദ് മ്യൂസിക്കൽ ടൂർ ഓഫ് മി ഡിബ്ഡിൻ (1788) ഹിസ്റ്ററി ഒഫ് ദ് സ്റ്റേജ് (1795) പ്രൊഫഷണൽ ലൈഫ് (1803)
എന്നിവയും ഏതാനും നോവലുകളും ഇദ്ദേഹം പ്രസിദ്ധീകരിച്ചിട്ടുണ്ട്.
ഇദ്ദേഹത്തിന്റെ പുത്രന്മാരായ ചാൾസും (1768-1833) തോമസും (1771-1841) പ്രഗദ്ഭനടന്മാരായിരുന്നു.
1814 ജൂലൈ 25-ന് ലണ്ടനിൽ അന്തരിച്ചു.
പുറത്തേക്കുള്ള കണ്ണികൾ http://www.archive.org/stream/songslatecharle00dibdgoog/songslatecharle00dibdgoog_djvu.txt http://www.ebooksread.com/authors-eng/tiruvalum-subba-row/a-span-classsearchtermspan-classsearchtermcollectionspanspan-of--ala.shtml%5Bപ്രവർത്തിക്കാത്ത+കണ്ണി%5D http://www.alibris.com/search/books/qwork/14298905/used/The%20Life%2C%20Death%2C%20and%20Renovation%20of%20Tom%20Thumb%3B%20A%20Legendary%20Burletta%2C%20in%20One%20Act%2C%20as%20It%20Is%20Performed%20at%20the%20Royal%20Circus കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിബ്ഡിൻ, ചാൾസ് (1745-1814) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചാൾസ് ഡെലൂസീന മേഗ്സ് ഇംഗ്ലീഷ് വിലാസം https://ml.wikipedia.org/wiki/Charles_Delucena_Meigs
പത്തൊൻപതാം നൂറ്റാണ്ടിലെ ഒരു അമേരിക്കൻ പ്രസവചികിത്സകനായിരുന്നു ചാൾസ് ഡെലൂസീന മേഗ്‌സ് (ഫെബ്രുവരി 19, 1792 - ജൂൺ 22, 1869), ഒബ്‌സ്റ്റെട്രിക്കൽ അനസ്തേഷ്യയോടുള്ള എതിർപ്പിനും ഡോക്ടർമാരുടെ കൈകളിലൂടെ രോഗികളിലേക്ക് രോഗം പകരില്ല എന്ന ആശയത്തിനുവേണ്ടി വാദിച്ചതിനും അദ്ദേഹം ഓർമ്മിക്കപ്പെടുന്നു.
1792 ഫെബ്രുവരി 19 ന് ബെർമുഡയിലെ സെന്റ് ജോർജിൽ ജോസിയ മേഗ്സിന്റെയും ക്ലാര ബെഞ്ചമിൻ മേഗ്സിന്റെയും മകനായി മേഗ്സ് ജനിച്ചു.
1869 ജൂൺ 22-ന് പെൻസിൽവാനിയയിലെ ഫിലാഡൽഫിയയിൽ വച്ച് അദ്ദേഹം അന്തരിച്ചു.
1817 -ൽ പെൻസിൽവാനിയ സർവകലാശാലയിൽ വൈദ്യശാസ്ത്രത്തിൽ ബിരുദം നേടി.
1818-ൽ പ്രിൻസ്റ്റൺ യൂണിവേഴ്സിറ്റിയിൽ നിന്ന് ഓണററി എംഡി ബിരുദം അദ്ദേഹത്തിന് ലഭിച്ചു.
മെയിഗ്സ് പ്രസവചികിത്സയിൽ വൈദഗ്ദ്ധ്യം നേടിയിട്ടുണ്ട്.
1826-ൽ മേഗ്സ് അമേരിക്കൻ ഫിലോസഫിക്കൽ സൊസൈറ്റിയുടെ അംഗമായി തിരഞ്ഞെടുക്കപ്പെട്ടു.
1841-ൽ, ജെഫേഴ്സൺ മെഡിക്കൽ കോളേജിൽ സ്ത്രീ രോഗങ്ങളുടെ പ്രൊഫസറായി ചേർന്ന അദ്ദേഹം 1861-ൽ വിരമിക്കുന്നതുവരെ ഈ പദവി വഹിച്ചു.
ഒബ്‌സ്റ്റെട്രിക് അനസ്തേഷ്യയുടെ ആജീവനാന്ത എതിരാളിയായിരുന്നു മേഗ്‌സ്.
രോഗികളിൽ, പ്രത്യേകിച്ച് പ്രസവചികിത്സയിൽ അനസ്തേഷ്യ ഉപയോഗിക്കുന്നതിനെ അദ്ദേഹം എതിർത്തിരുന്നു.
പ്രസവസമയത്ത് ഗർഭാശയ സങ്കോചത്തിന് അനസ്തേഷ്യ തടസ്സമാകുമെന്നത് അക്കാലത്ത് പരക്കെ വിശ്വസിച്ചിരുന്നു.
പ്രസവവേദന "ജീവശക്തിയുടെ ഏറ്റവും അഭിലഷണീയവും അഭിവാദ്യവും യാഥാസ്ഥിതികവുമായ പ്രകടനമാണ്" എന്ന് അദ്ദേഹം വിശ്വസിച്ചു.
1856-ൽ, "ആസ്വദിക്കാനോ കഷ്ടപ്പെടാനോ ആയി ദൈവത്വം കൽപിച്ചിട്ടുള്ള പ്രകൃതിദത്തവും ശാരീരികവുമായ ശക്തികളുടെ പ്രവർത്തനങ്ങളെ വിരുദ്ധമാക്കാൻ വൈദ്യന്മാർ സ്ഥാപിച്ചിട്ടുള്ള ഏതൊരു പ്രക്രിയയുടെയും സംശയാസ്പദമായ സ്വഭാവത്തിനെതിരെ" അദ്ദേഹം മുന്നറിയിപ്പ് നൽകി.
വൃത്തിഹീനമായ ചുറ്റുപാടുകളിൽ നിന്ന്  സ്ത്രീകൾക്ക് രോഗസാധ്യതയുണ്ടെന്ന വാദത്തെക്കുറിച്ച് അദ്ദേഹത്തിന്റെ "On The Nature, Signs, and Treatment of Childbed Fevers '' എന്ന കൃതി വിശദമായി ചർച്ച ചെയ്തു.
ഡോക്‌ടർമാരുടെ കൈകളിലൂടെ ചൈൾഡ്ബഡ് പനി (ഒരു രോഗം) പകരാൻ കഴിയുമെന്ന ആശയത്തിനെ അദ്ദേഹം എതിർത്തു.
ഫ്രഞ്ചിൽ നിന്നുള്ള വിവർത്തകനായി അദ്ദേഹം സജീവമായിരുന്നു.
ഗോബിനോയുടെ ടൈഫൈൻസ് ആബിയുടെ വിവർത്തനം 1869 ൽ പ്രസിദ്ധീകരിച്ചു.
മരണം വരെ അദ്ദേഹം പുസ്തകത്തിന്റെ രചയിതാവുമായി കത്തിടപാടുകൾ നടത്തി.
ഫിലാഡൽഫിയയിലെ ലോറൽ ഹിൽ സെമിത്തേരിയിൽ, സെക്ഷൻ I, പ്ലോട്ട് 71 ൽ അദ്ദേഹത്തെ സംസ്കരിച്ചു.
ഒരു മകൻ, മോണ്ട്‌ഗോമറി സി. മെയിഗ്‌സ് (1816-1892), അമേരിക്കൻ ആഭ്യന്തരയുദ്ധകാലത്ത് യുഎസ് ആർമിയുടെ ക്വാർട്ടർമാസ്റ്റർ ജനറലായി ശ്രദ്ധേയനായി.
സൃഷ്ടികൾ 362 pages.
116 pages.
730 pages.
276 pages.
അവലംബം പുറം കണ്ണികൾ Charles Delucena Meigs എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ചാൾസ് ഡെലൂസീന മേഗ്സ് at Find a Grave Charles Delucena Meigs എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ചാൾസ് ഡെലൂസീന മേഗ്സ് at Internet Archive P M Dunn, Professor Charles D Meigs (1792–1869) of Philadelphia and persistent fetal circulation.
, Arch.
Fetal Neonatal Ed.
1994; 70; F155-F156 Meigs Family papers Archived 2020-07-13 at the Wayback Machine .
at Hagley Museum and Library
ചാൾസ് നിയമം ഇംഗ്ലീഷ് വിലാസം https://ml.wikipedia.org/wiki/Charle%27s_Law ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വാതക നിയമങ്ങളിൽ ഒന്നാണ് ചാൾസ് നിയമം .
ഇതിനെ താഴെപ്പറയും വിധം നിർവചിച്ചിരിക്കുന്നു: “ സ്ഥിരമർദ്ദത്തിൽ ഒരു നിശ്ചിത പിണ്ഡം വാതകത്തിന്റെ വ്യാപ്തം കെൽവിൻ സ്കെയിലിലുള്ള ഊഷ്മാവിന് നേർ ആനുപാതികമാണ്. ”
1802-ൽ ജോസഫ് ലൂയിസ് ഗേ ലുസാക് എന്ന രസതന്ത്രജ്ഞനാണ് ഈ നിയമം ആദ്യമായി പ്രസിദ്ധീകരിച്ചത്.
എന്നാൽ 1787-ൽ ജാക്വസ് ചാൾസ് നടത്തിയ പഠനങ്ങളെ അദ്ദേഹം പ്രമാണമായി സ്വീകരിച്ചിരുന്നു.
അതിനാൽ നിയമത്തിന്റെ ഉപജ്ഞാതാവായി ചാൾസാണ് അറിയപ്പെടുന്നത്.
ബോയിൽ നിയമം , ചാൾസ് നിയമം, ഗേ ലുസാക് നിയമം എന്നിവചേർന്നാണ് സം‌യോജിത വാതക നിയമം ഉണ്ടാകുന്നത്.
ചാൾസ് ഡിക്കെൻസ് ഇംഗ്ലീഷ് വിലാസം https://ml.wikipedia.org/wiki/Charles_Dickens